ຊາວອີຈິບ ປະທ້ວງ ກ່ອນລົງປະຊາມະຕິ ຮອບສອງ
ຊາວອີຈິບໂຮມຊຸມນຸມປະທ້ວງ ກ່ອນການປ່ອນບັດ ໃນການລົງປະຊາມະຕິຮອບສອງ ຊຶ່ງຈະມີຂຶ້ນໃນວັນເສົານີ້.
ຊາວອີຈິບ ຈຳນວນຫຼາຍພັນຄົນ ໄດ້ພາກັນລົງສູ່ຖະໜົນຫົນທາງ ທີ່ເມືອງ ອາເລັກຊານເດຣຍ ໃນການໂຮມຊຸມນຸມປະທ້ວງ ກ່ອນ ການປ່ອນບັດລົງປະຊາມະຕິຮອບສອງເພື່ອຮັບຮອງເອົາຮ່າງລັດ ຖະທຳມະນູນທີ່ເປັນບັນຫາໂຕ້ແຍ້ງ ພວກປະທ້ວງໄດ້ພາກັນໂບກທຸງຊາດ ແລະຮ້ອງຄຳຂວັນໃນຂະ ນະທີ່ພວກເຂົາເຈົ້າເດີນຂະບວນຢູ່ທີ່ເມືອງດັ່ງກ່າວໃນວັນສຸກມື້ ນີ້ ສ່ວນພັກສາສະໜາອິສລາມທີ່ນິຍົມແນວທາງເດີມກໍໄດ້ຮຽກ ຮ້ອງໃຫ້ມີການໂຮມຊຸມນຸມກັນຄັ້ງໃຫຍ່ກ່ອນການປ່ອນບັດຮອບ ສອງເພື່ອຮັບຮອງເອົາລັດຖະທຳມະນຸນ ໃນວັນເສົາມື້ອື່ນນີ້ ມາດຕະການດັ່ງກ່າວ ແມ່ນໄດ້ຮັບການສະໜັບສະໜຸນຈາກພັກ ພະລາດອນພາບມຸສລິມຂອງປະທານາທິບໍດີ Mohamed Morsi ແລະກຸ່ມ Salafist ແຕ່ແນວໃດກໍຕາມ ບັນດາສະມາຊິກຂອງພວກນິຍົມເສລີແລະສາສະ ໜາຄຣິສຕຽນທີ່ເປັນຝ່າຍຄ້ານມີຄວາມຢ້ານກົວວ່າມາດຕະການນີ້ຈະພາໃຫ້ສິດເສລີພາບ ຂອງພົນລະເຮືອນຖືກຕັດຮອນຍ້ອນບົດບາດທີ່ມີເພີ້ມຂຶ້ນຂອງກົດໝາຍສາສະໜາອິສລາມ ແລະບໍ່ໄດ້ກ່າວເຖິງສິດທິຂອງພວກແມ່ຍິງເລີຍ